CELEX: 32006D0552
Language: hr
Date: 2006-08-03 00:00:00
Title: 2006/552/EZ: Odluka Komisije od 3. kolovoza 2006. o izmjeni Priloga XI. Direktivi Vijeća 2003/85/EZ vezano uz popis laboratorija odobrenih za rukovanje živim virusom slinavke i šapa za proizvodnju cjepiva (priopćena pod brojem dokumenta C(2006) 3447)  Tekst značajan za EGP

03/Sv. 51
            
            
               HR
            
            
               Službeni list Europske unije
            
            
               120
            
         32006D0552
   
               L 217/29
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 3. kolovoza 2006.
   o izmjeni Priloga XI. Direktivi Vijeća 2003/85/EZ vezano uz popis laboratorija odobrenih za rukovanje živim virusom slinavke i šapa za proizvodnju cjepiva
   (priopćena pod brojem dokumenta C(2006) 3447)
   (Tekst značajan za EGP)
   (2006/552/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 2003/85/EZ od 29. rujna 2003. o mjerama Zajednice za kontrolu slinavke i šapa, o stavljanju izvan snage Direktive 85/511/EEZ i odluka 89/531/EEZ i 91/665/EEZ te o izmjeni Direktive 92/46/EEZ (1), a posebno njezin članak 67. stavak 2.,
   budući da:
   
               (1)
            
            
               Direktivom 2003/85/EZ predviđene su minimalne kontrolne mjere koje se moraju primijeniti u slučaju izbijanja slinavke i šapa i određene preventivne mjere s ciljem podizanja svijesti i pripravnosti nadležnih tijela i stočarske zajednice u pogledu zaštite od te bolesti.
            
         
               (2)
            
            
               Preventivne mjere predviđene Direktivom 2003/85/EZ sadrže i odredbu da države članice moraju osigurati da se rukovanje živim virusom slinavke i šapa za proizvodnju ili umrtvljenim antigenima za proizvodnju cjepiva ili gotovog cjepiva i s time povezanih istraživanja provodi samo u odobrenim laboratorijima navedenim u dijelu B Priloga XI. toj Direktivi.
            
         
               (3)
            
            
               Nadležna tijela Njemačke službeno su obavijestila Komisiju o nekim promjenama koje se odnose na proizvođače cjepiva protiv slinavke i šapa u toj državi članici. Njemačka je obnovila nužna sigurnosna jamstva za laboratorij smješten na svojem području.
            
         
               (4)
            
            
               Iz sigurnosnih razloga nužno je redovito ažurirati u Direktivi 2003/85/EZ naveden popis laboratorija odobrenih za rukovanje živim virusom slinavke i šapa za proizvodnju cjepiva.
            
         
               (5)
            
            
               U skladu s tim, nužno je zamijeniti popis laboratorija odobrenih za rukovanje živim virusom slinavke i šapa za proizvodnju cjepiva u dijelu B Priloga XI. Direktivi 2003/85/EZ popisom u Prilogu ovoj Odluci.
            
         
               (6)
            
            
               Mjere predviđene ovom Odlukom u skladu su s mišljenjem Stalnog veterinarskog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Dio B Priloga XI. Direktivi 2003/85/EZ zamjenjuje se tekstom u Prilogu ovoj Odluci.
   Članak 2.
   Ova se Odluka primjenjuje od 3. srpnja 2006.
   Članak 3.
   Ova je Odluka upućena državama članicama.
   
      Sastavljeno u Bruxellesu 3. kolovoza 2006.
      
         
            Za Komisiju
         
         Markos KYPRIANOU
         
            Član Komisije
         
      
   
   
      (1)  SL L 306, 22.11.2003., str. 1. Direktiva kako je izmijenjena Odlukom Komisije 2005/615/EZ (SL L 213, 18.8.2005., str. 14.).
   
      PRILOG
      Dio B Priloga XI. Direktivi 2003/85/EZ, zamjenjuje se sljedećim:
      
         
            „Laboratoriji odobreni za rukovanje živim virusom slinavke i šapa radi proizvodnje cjepiva
         
         
                     Država članica u kojoj je smješten laboratorij
                  
                  
                     Laboratorij
                  
               
                     Kod ISO-a
                  
                  
                     Naziv
                  
               
                     DE
                  
                  
                     Njemačka
                  
                  
                     Intervet International GmbH, Köln
                  
               
                     FR
                  
                  
                     Francuska
                  
                  
                     Merial, S.A.S., Laboratoire IFFA, Lyon
                  
               
                     GB
                  
                  
                     Ujedinjena Kraljevina
                  
                  
                     Merial, S.A.S., Pirbright Laboratory, Pirbright
                  
               
                     NL
                  
                  
                     Nizozemska
                  
                  
                     CIDC-Lelystad,
                     Central Institute for Animal Disease Control, Lelystad”